ตราสารหนี้กอง6เดือนได้2.53%
บลจ.แข่งผลตอบแทน กองตราสารหนี้ 6 เดือน จ่าย 2.553%
21 พ.ย. 2555

บลจ.แข่งผลตอบแทน กองตราสารหนี้ 6 เดือน จ่าย 2.553%
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี กล่าวว่า บริษัทเปิดเสนอขายกองทุนเปิดกรุงศรีตราสารหนี้ 6M45 อายุประมาณ 6 เดือน ลงทุนในตราสารหนี้ในประเทศและต่างประเทศ เช่น ตราสารหนี้ภาครัฐไทย สัดส่วนการลงทุน 30% ตราสารหนี้ระยะสั้นออกโดย ธ.กรุงศรีอยุธยา จก.(มหาชน) สัดส่วนการลงทุน 2% ตั๋วแลกเงินออกโดย บ. อยุธยา แคปปิตอล ออโต้ ลีส จก. (มหาชน) สัดส่วนการลงทุน 24 % เงินฝากธนาคาร Union National Bank (สหรัฐอาหรับเอมิเรสต์) สัดส่วนการลงทุน 20% และเงินฝากธนาคาร Abu Dhabi Commercial Bank (สหรัฐอาหรับเอมิเรสต์) สัดส่วนการลงทุน 24 % โดยผลตอบแทนจากการขายคืนหน่วยลงทุนโดยอัตโนมัติประมาณ 2.9% ต่อปี เสนอขายระหว่างวันที่ 2026 พ.ย. และหลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป” 
น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บลจ.ธนชาต กล่าวว่า บริษัทเปิดขายกองทุนเปิดธนชาต Fixed Income 6M10 อายุประมาณ 6 เดือน ลงทุนตราสารหนี้ในประเทศและต่างประเทศ คาดผลตอบแทน 3% ต่อปี มีเป้าหมายลงทุนในเงินฝากสกุลเงิน Arab Emirates Dirham ของ Abu Dhabi Commercial Bank ประมาณ 22% / First Gulf Bank ประมาณ 22% ลงทุนในตราสารหนี้ ที่ออกโดย Itau Unibanco S.A. ประมาณ 22% / Banco Bradesco ประมาณ 11.90% ลงทุนในตราสารหนี้ระยะสั้น ที่ออกโดยบมจ.อยุธยา แคปปิตอล ออโต้ ลีส ประมาณ 19% ลงทุนในตราสารหนี้ระยะสั้น ที่ออกโดย บมจ.เอเซียเชี่ยน พร็อพเพอร์ตี้ ดีเวลลอปเม้นท์ ประมาณ 3% และลงทุนในเงินฝากธนาคารพาณิชย์ในประเทศ ประมาณ 0.10% อายุประมาณ 6 เดือน ผลตอบแทนรวมของตราสารประมาณ 3.1453% ต่อปี โดยมีประมาณการค่าใช้จ่ายกองทุนประมาณ 0.1453% ต่อปี ทั้งนี้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ต่างประเทศที่กองทุนลงทุน โดยวันที่ 2126 พ.ย. 
กองทุนเปิดธนชาตพันธ บัตรรัฐคุ้มครองเงินต้น๒ (TGOV2) รอบลงทุนประมาณ 6 เดือน และสามารถลงทุนได้ต่อเนื่องประมาณ 6 เดือนต่อรอบ ผลตอบแทนประมาณ 2.6% ต่อปี มีเป้าหมายลงทุนในพันธบัตรภาครัฐประมาณ 99.9% และลงทุนในเงินฝากธนาคารพาณิชย์ประมาณ 0.10% อายุประมาณ 6 เดือน ผลตอบแทนรวมของตราสารประมาณ 2.7390% ต่อปี ประมาณการค่าใช้จ่ายกองทุนประมาณ 0.1390% ต่อปี เปิดรับคำสั่งซื้อขายวันที่1926 พ.ย. และกองทุนเปิดธนชาตพันธบัตรรัฐคุ้มครองเงินต้น 3M/2 (TGOV3M2) รอบลงทุนประมาณ 3 เดือน และสามารถลงทุนได้ต่อเนื่องประมาณ 3 เดือนต่อรอบ ผลตอบแทนประมาณ 2.55% ต่อปี มีเป้าหมายลงทุนในพันธบัตรภาครัฐประมาณ 99.9% และลงทุนในเงินฝากธนาคารพาณิชย์ประมาณ 0.10% อายุประมาณ 3 เดือน ผลตอบแทนรวมของตราสารประมาณ 2.7190% ต่อปี ประมาณการค่าใช้จ่ายกองทุนประมาณ 0.1690% ต่อปี เปิดรับคำสั่งซื้อขายวันที่ 23-30 พ.ย.